Lietuvos Respublikos Vyriausybė

nutarimas

DĖL VIEŠOSIOS ĮSTAIGOS „MOKAUSI LIETUVOJE“ STEIGIMO IR VALSTYBĖS TURTO INVESTAVIMO

2023 m. rugpjūčio 23 d.Nr. 664

Vilnius

Vadovaudamasi Lietuvos Respublikos viešųjų įstaigų įstatymo 4 straipsnio 1 ir 4 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 1 punktu ir 2 dalies 5, 7 ir 8 punktais ir įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Lietuvos Respublikos Vyriausybė nutaria:

1. Įsteigti viešąją įstaigą „Mokausi Lietuvoje“.

2. Pavesti Lietuvos Respublikos švietimo, mokslo ir sporto ministerijai:

2.1. atstovauti valstybei, kaip viešosios įstaigos „Mokausi Lietuvoje“ steigėjai;

2.2. įgyvendinti valstybės, kaip viešosios įstaigos „Mokausi Lietuvoje“ savininkės, turtines ir neturtines teises bei pareigas.

3. Nustatyti, kad valstybei nuosavybės teise priklausantis finansinis turtas – 100 (vienas šimtas) eurų iš Švietimo, mokslo ir sporto ministerijai skirtų Lietuvos Respublikos valstybės biudžeto bendrųjų asignavimų perduodamas steigiamai viešajai įstaigai „Mokausi Lietuvoje“ kaip valstybės įnašas.

Ministrė Pirmininkė	Ingrida Šimonytė

Švietimo, mokslo ir sporto ministras	Gintautas Jakštas